Gaura neagra a banilor europeni numita Romania. In Bacau, o investitie de peste 10 de milioane de euro a ajuns paragina si a atras deja penalitati de doua milioane.

In urma cu sapte ani, municipalitatea s-a angajat sa faca o insula de agrement: cu piscine, locuri de joaca si sporturi in aer liber. Planul cuprindea si cateva restaurante, dintre care unul plutitor. In final, de toate s-a ales praful.

Initial, investitia a fost evaluata la 7,5 milioane de euro, din care municipalitatea trebuia sa acopere jumatate, iar restul veneau din fonduri europene.

Ultimul termen pentru finalizarea lucrarilor a fost stabilit in decembrie 2016 dar, pentru ca a fost depasit, s-au adaugat penalitati de 2 milioane de euro pe care trebuie sa le plateasca Primaria adica, de fapt, contribuabilul.

In machete, promisiunea arata stralucitor. Pe teren insa, peisajul este dezolant: tobogane acvatice au fost acoperite de vegetatie si de gunoaie.

Pro TV

La baza a stat o eroare a firmei care s-a ocupat de proiectare. Cand lucrarile au fost facute in proportie de 70 la suta, constructorii au constatat ca parcarea intregului complex era asezata peste conducta principala de canalizare a orasului.

Reporter: "Cati bani au intrat pana acum in insula de agrement?"

Cozmin Necula, primar Bacau: "O, au intrat sute de milioane. Administratia publica anterioara care, nu stiu cum Dumnezeu, au gasit tot felul de firme care ba s-au desfiintat, ba nu aveau personal pregatit si toti veneau dupa aceea si ne spuneau. Stiti, a mai fost o intelegere, noi, de fapt, vorbeam cu nu stiu care, a mai fost o combinatie".

Pana cand se vor obtine din nou avizele oamenii traiesc din amintiri. Aici era, acum 30 de ani, o oaza de verdeata pe albia Bistritei, cu locuri de agrement, terenuri de tenis si restaurante.

Asa ca intre erori de proiectare si un ritm de lucru tipic romanesc, unul dintre cele mai apreciate locuri de agrement din Bacau este distrus si nimeni nu plateste pentru asta.

